OLIMPIADA LECTURA CA ABILITATE DE VIAȚĂ - 14 IANUARIE 2017

În data de 14 ianuarie 2017, la Colegiul de Arte „Sabin Drăgoi” Arad, se va desfășura etapa județeană a Olimpiadei - Lectura ca abilitate de viață, conform Regulamentului specific aprobat cu nr. 51908 din 30.09. 2015. Comisia județeană de organizare și evaluare a decis comasarea etapei locale cu cea județeană.

Numărul maxim al elevilor participanți dintr-o școală a fost stabilit în felul următor:
2 elevi x nr. de clase pe nivel de concurs. De exemplu, dacă în școala dvs. aveți 2 clase de a V-a și 2 clase de a VI-a, numărul maxim de elevi participanți pe nivel de concurs, din școala dvs., va fi: 2 elevi x 4 clase = 8 elevi.

Numai școlile care au avut elevi cu rezultate deosebite la etapele județeană (premiile I-III) și națională, în anul școlar 2015-2016, au dreptul de a trimite după  următoarea formula de calcul norma de reprezentare la olimpiadă:
3 elevi x nr. de clase pe nivel de concurs. De exemplu, dacă în școala dvs. aveți 2 clase de a V-a și 2 clase de a VI-a, numărul maxim de elevi participanți pe nivel va fi:
3 elevi x 4 clase = 12 elevi.
Aceste școli sunt:
COLEGIUL NAŢIONAL „MOISE NICOARĂ” ARAD

LICEUL „MIHAI VITEAZUL” INEU
COLEGIUL NAȚIONAL „PREPARANDIA DIMITRIE ȚICHINDEAL” ARAD

COLEGIUL NAȚIONAL „VASILE GOLDIȘ” ARAD
ȘCOALA GIMNAZIALĂ „AUREL VLAICU” ARAD
LICEUL NAȚIONAL DE INFORMATICĂ ARAD

Nu se admite suplimentarea numărului de locuri sau înlocuirea unor elevi cu alții, care nu se află pe lista trimisă la înscriere. S-a stabilit un număr maxim de elevi care pot participa la olimpiadă, cu scopul de a determina o selecție obiectivă, pe criteriul valorii. Este de la sine înțeles că acolo unde nu există elevi capabili de performanță la Limba și literatura română, care să dorească să participe la olimpiadă, școala nu va trimite numărul maxim de participanți sau nu va trimite deloc.
Atașăm prezentului anunț:
- macheta excel pentru înscrierea participanților;
- regulamentul olimpiadei.

Înscrierea participanților se face la adresa liceulsabindragoi@yahoo.com până marți, 10 ianuarie 2017, ora 12.00, numai în macheta excel atașată. Se folosesc diacritice, majuscule, nu se modifică forma machetei și se completează toate coloanele. Fișierul va fi redenumit indicând numele școlii. Responsabilitatea selecției elevilor la nivel de școală și înscrierea lor corectă și la termen revine șefului catedrei de Limba și literatura română.

Fiecare unitate școlară care are elevi înscriși va desemna 1-3 profesori evaluatori (1 evaluator pentru un număr de până la 10 elevi înscriși, 2 evaluatori pentru un număr de până la 20 de elevi înscriși, 3 evaluatori pentru mai mult de 20 de elevi înscriși). Numele acestora va fi comunicat simultan cu lista elevilor înscriși.

Vă rugăm să tineți cont de următoarele precizări, transmise în cadrul Consfătuirilor județene:

1. Cadrele didactice vor informa elevii cu privire la regulamentele specifice și vor prezenta modele de subiecte.

2. Pregătirea pentru olimpiade se va desfășura după orele de curs.

3. Profesorii nu-i vor obliga pe elevi să participe la competițiile școlare.

     Informațiile privind repartizarea pe săli și ora de începere a olimpiadei vor fi transmise ulterior.